Úradný vestník L 177 , 30/06/2001 S. 0052 - 0054



Nariadenie Komisie (ES) č. 1322/2001 z 29. júna 2001, ktoré mení a dopĺňa prílohy I a III nariadenia Rady (EHS) č. 2377/90 ustanovujúceho postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu (Text s platnosťou pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu [1], naposledy zmenenom a doplnenom nariadením Komisie (ES) č. 807/2001 [2], a najmä články 6, 7 a 8, keďže: (1) V súlade s nariadením (EHS) č. 2377/90 musia byť maximálne hranice rezíduí stanovené progresívne pre všetky farmakologicky aktívne látky, používané v rámci spoločenstva vo veterinárnych liečivách určených na použitie pre zvieratá, z ktorých produkty sú určené na výživu ľudí. (2) Maximálne hranice rezíduí by mali byť stanovené až po tom, ako výbor pre veterinárne liečivá preverí všetky dostupné informácie týkajúce sa bezpečnosti rezíduí v predmetných látkach pre spotrebiteľa potravín živočíšneho pôvodu a vplyvu rezíduí na priemyselný proces výroby potravín. (3) Pri stanovovaní maximálnych hraníc rezíduí veterinárnych liečiv v potravinách živočíšneho pôvodu je potrebné určiť druh zvierat, v ktorých by mohli byť rezíduá prítomné, hladiny týchto rezíduí v každom príslušnom tkanive mäsa získanom z liečeného zvieraťa (cieľové tkanivo) a pôvod rezídua, ktorý je významný na monitorovanie rezíduí (povaha rezídua). (4) Na účely kontroly rezíduí, ako je ustanovené v príslušnej legislatíve spoločenstva, maximálne hranice rezíduí by mali byť zvyčajne stanovené podľa cieľového tkaniva pečene alebo obličky. Pečeň a obličky sú však často odobraté z tiel zvierat určených na medzinárodné obchodovanie, a preto maximálne hranice rezíduí môžu byť tiež vždy stanovené podľa svaloviny alebo tukového tkaniva. (5) V prípade veterinárnych liečiv určených pre vtáky znášajúce vajcia, dojčiace zvieratá a medonosné včely, maximálne hranice rezíduí sa musia stanoviť tiež na vajcia, mlieko a med. (6) Flórfenikol by sa mal doplniť do prílohy I k nariadeniu (EHS) č. 2377/90. (7) S cieľom umožniť ukončenie vedeckých výskumov, čas platnosti predbežných maximálnych hraníc rezíduí, predtým stanovených v prílohe III k nariadeniu (EHS) č. 2377/90, by sa mal predĺžiť pre cefalonium, morantel a metamizol. (8) Opatrenia ustanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Prílohy I a III k nariadeniu (EHS) č. 2377/90 sa týmto menia a dopĺňajú tak, ako je ustanovené v prílohe k tomuto nariadeniu. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Uplatní sa od šesťdesiateho dňa po dni jeho uverejnenia. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. júna 2001 Za Komisiu Erkki Liikanen člen Komisie [1] Ú. v. ES L 224, 18.8.1990, s. 1. [2] Ú. v. ES L 118, 27.4.2001, s. 6. -------------------------------------------------- PRÍLOHA A. Príloha I k nariadeniu (EHS) č. 2377/90 sa mení a dopĺňa takto: 1. Protiinfekčné látky 1.2. Antibiotiká 1.2.5. Flórfenikol a príbuzné zlúčeniny "Farmakologicky aktívne látky | Ukazovateľ rezídua | Druh zvieraťa | MHR | Cieľové tkanivo | Iné ustanovenia | Flórfenikol | Skupina flórfenikolu a jeho metabolitov označovaných ako flórfenikol – amíny | Ryby s plutvami | 1000 μg/kg | Svalovina a koža v prirodzenom stave" | | B. Príloha III k nariadeniu (EHS) č. 2377/90 sa mení a dopĺňa takto: 1. Protiinfekčné látky 1.2. Antibiotiká 1.2.4. Cefalosporíny "Farmakologicky aktívne látky | Ukazovateľ rezídua | Druh zvieraťa | MHR | Cieľové tkanivo | Iné ustanovenia | Cefalonium | Cefalonium | Hovädzí dobytok | 10 μg/kg | Mlieko | Dočasné MHR platia do 1. 1. 2003" | 2. Antiparazitárne látky 2.1. Látky účinné proti endoparazitom 2.1.3. Tetrahydropyrimidy "Farmakologicky aktívne látky | Ukazovateľ rezídua | Druh zvieraťa | MHR | Cieľové tkanivo | Iné ustanovenia | Morantel | Skupina rezídií, ktorá môže byť hydrolýzou zmenená na N-metyl 1,3-propándiamín a vyjadrená ako morantelové ekvivalenty | Hovädzí dobytok, ovce | 100 μg/kg | Svalovina | Dočasné MHR platia do 1. 1. 2003 | 100 μg/kg | Tuk | 800 μg/kg | Pečeň | 200 μg/kg | Obličky | 100 μg/kg | Mlieko | Ošípané | 100 μg/kg | Svalovina | 100 μg/kg | Koža a tuk | 800 μg/kg | Pečeň | 200 μg/kg | Obličky" | 5. Protizápalové látky 5.1. Nesteroidné protizápalové látky 5.1.3. Pyrazolónové deriváty "Farmakologicky aktívne látky | Ukazovateľ rezídua | Druh zvieraťa | MHR | Cieľové tkanivo | Iné ustanovenia | Metamizol | 4-metylaminoantipyrín | Hovädzí dobytok, ošípané, kone | 200 μg/kg | Svalovina | Dočasné MHR platia do 1. 1. 2003. Nie je určené na použitie pre zvieratá, ktorých mlieko sa používa na ľudskú výživu | 200 μg/kg | Tuk | 200 μg/kg | Pečeň | 200 μg/kg | Obličky" | --------------------------------------------------